આજની વિશ્વવ્યાપી અશાંતિના મૂળમાં છે સાચા શિક્ષણનો અભાવ. શિક્ષણની જરૂર સમાજને આજે છે તેના કરતાં વધારે ક્યારે પણ ન હતી. અત્યાર સુધી દુનિયાની સ્થિતિ એવી હતી જ્યારે શિક્ષણનો અભાવ પણ માનવના અસ્તિત્વને માટે પડકારરૂપ ન હતો. આજે શિક્ષણ અને તે પણ સાચા શિક્ષણની જરૂર સૌથી વધારે છે, કારણ કે આજે આપણી સમક્ષ સર્વનાશનો ભય ઊભો થયો છે. આ ભય અજ્ઞાનમાંથી ઊભો થયો છે. એ અજ્ઞાન સાચા શિક્ષણના અભાવને આભારી છે.